cyanic-selkie/wikianc huggingface dataset:
মেহের জেইন
সহযোগিতা, উপস্থিতি এবং পুরস্কার
ইনহান-আল্লাহ ৪০-পর্বে ইন্দোনেশিয়ান টিভি নাটকটিতে হাজির হয়েছেন মাহের জয়ন। শোটি মালয়েশিয়ার স্যাটেলাইট টিভি চ্যানেল, অ্যাস্ট্রো ওসিস এবং মুস্তিকা এইচডি তে প্রচারিত হয়েছিল, ইন্দোনেশিয়ার এসসিটিভিতে এই অনুষ্ঠানের সম্প্রচারের সাথে একত্রে 17 জুলাই 2012 থেকে শুরু হয়েছিল।
২০১৩ সালে, তিনি কলার্স অফ পিস প্রজেক্টে অংশ নিয়েছিলেন রাইজ আপ অ্যালবামটিতে যেখানে মাহের জেইন "এই ওয়ার্ল্ড লাইফ" ট্র্যাকটি পরিবেশন করেছেন ফেইতুল্লাহ গ্যালেনের রচনাগুলি ভিত্তিক গান রচনা করে।
সংকলন সমূহ
একা এবং দ্বৈত
ছোট এ্যালবাম
লাভ উইল প্রিভিল
রমাদান
রমাদান - শুধুমাত্র কণ্ঠ
সাব্বির খান শাফিন
সাব্বির খান শাফিন (জন্ম: ৩০ শে জানুয়ারী ১৯৭৮ ঢাকায়) একজন বাংলাদেশী ক্রিকেটার। যিনি চট্টগ্রাম বিভাগের হয়ে প্রথম শ্রেণির ক্রিকেট খেলেন। তিনি ডানহাতি অফব্রেকার বোলার এবং হ্যান্ডি লোয়ার অর্ডার ব্যাটসম্যান। দুটি প্রথম-শ্রেণীর সেঞ্চুরি করেছেন এবং ২০০ উইকেট নিয়েছেন।
বড়টিয়া ইউনিয়ন
প্রশাসনিক কাঠামো
বড়টিয়া ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
শিক্ষা
যোগাযোগ ব্যবস্থার দিক দিয়ে বড়টিয়া ইউনিয়ন মানিকগঞ্জ জেলার অন্যান্য ইউনিয়ন থেকে যোজন যোজন পিছিয়ে আছে, এখানকার দূর্নীতি পরায়ণ জনপ্রতিনিধিদের জন্য। বিশেষ করে করজনা, আগুন পুর,বাথন্ড,নেগিরকান্দি,বহোলাকোল প্রভৃতি গ্রাম গুলো এখনো মধ্যযুগে পড়ে রয়েছে। এই গ্রাম গুলো তে কোন পাকা রাস্তা নেই, বর্ষাকালে যোগাযোগ ব্যবস্থা পুরো ভেঙে পড়ে। যোগাযোগ ব্যবস্থা এতোটাই খারাপ যে প্রায় সময়ই গুরুতর অসুস্থ অনেক রোগী হাসপাতালে যাওয়ার পথেই মৃত্যুবরণ করেন।এই এলাকা গুলো দিয়ে সাইলেক এবং নৌকা ছাড়া আর কোনো যানবাহন চলাচল করতে পারে না।যোগাযোগ ব্যবস্থার চরম সংকটের ফলে এখানকার শিক্ষার্থীরা তাদের সুশিক্ষার অধিকার থেকে বঞ্চিত। এই ইউনিয়নের শিক্ষার হার ২৫%
লুনা ১
ভুল হিসেব
লুনা ১ এর চাঁদে অবতরণের কথা ছিল। কিন্তু, কোনোভাবে ভূমিতে কন্ট্রোল সিস্টেমের যান্ত্রিক গোলযোগে প্রোবটি তার লক্ষ্যবস্তু (চাঁদ) থেকে বিচ্যুত হয় ৫৯০০কিলোমিটার। এরপরো এটা সত্য যে আমাদের মহাবিশ্বকে বুঝতে লুনা ১ গুরুত্ববহ তথ্য সংগ্রহ করে।
সামুরাই এক্স
ধারাবাহিকটি পরবর্তীতে উত্তর আমেরিকায় মিডিয়া ব্লাস্টার্স লাইসেন্স করে। টুনামি ব্লকের অংশ হিসেবে এর প্রথম দুটি মৌসুম মার্কিন যুক্তরাষ্ট্রে কার্টুন নেটওয়ার্ক সম্প্রচার করে, অন্যদিকের এর তৃতীয় মৌসুম শুধু ডিভিডিতে প্রকাশ করা হয়। প্রকৃত ভিডিও অ্যানিমেশনের ইংরেজি সংস্করণ ও চলচ্চিত্র উত্তর আমেরিকায় সামুরাই এক্স নামে প্রকাশ করা হলেও পরবর্তীতে ব্লু-রে ডিস্কে প্রকাশের সময় সাথে আসল নামটিও অন্তর্ভুক্ত করা হয়।
রুরোনি কেনশিন অনেকবার ১০০ সর্বোচ্চসংখ্যক প্রদর্শিত ধারাবাহিক তালিকায় জায়গা করে নিয়েছে।
লাইডেন ফিল্মস এর দ্বিতীয় আনিমে টেলিভিশন ধারাবাহিক নির্মাণের ঘোষণা দিয়েছে।
পটভূমি
মেইজি যুগের ১১তম বছরে (১৮৭৮) প্রাক্তন ইশিন সিশি হিমুরা কেনশিন বিচরণ করতে করতে টোকিওতে পৌঁছায়। সেখানে তাকে কামিয়া কাওরু নামক এক তরুনী তাকে তার তরবারি চালনা বিদ্যালয়ের নাম ধূলিসাৎকারী হিটোকিরি বাট্টোসাই ভেবে আক্রমণ করে বসলেও পরবর্তীতে নিজেকে বাট্টোসাই দাবি করা আরেকজন ব্যক্তি উপস্থিত হলে তার কথা ভুলে যায়। কেনশিন তাকে সাহায্য করার সিদ্ধান্ত নেয় এবং নকল বাট্টোসাইকে হারিয়ে নিজের আসল হত্যাকারীর পরিচয় প্রকাশ করে যে বর্তমানে শান্তিবাদে বিশ্বাসী। কাওরু তার অতীত সম্পর্কে জানতে আগ্রহী নয় বলে কেনশিনকে নিজের ডোজোতে থাকার আমন্ত্রণ করে। কেনশিন সেই আমন্ত্রণ গ্রহণ করলেও তার জনপ্রিয়তা তাকে দুর্ঘটনাবশত অন্যান্য যোদ্ধাদের দিকে ধাবিত করে যারা তাকে মৃত দেখতে চায়। তবে কেনশিন এর পাশাপাশি নতুন বন্ধু পায় যেমন মিয়োজিন ইয়াহিকো যে শক্তিশালী হতে চায় কিন্তু পরবর্তীতে কাওরুর ছাত্র হয়, ভাড়াটে লড়াকু সেহিকো বাহিনীর সাগারা সানাসুকে যে বুঝতে পারে বর্তমান কেনশিন অতীতের ইশিন সিশিদের থেকে আলাদা যাদেরকে সে তার নেতা সাগারা সোজোর মৃত্যুর জন্য দায়ী করে, এবং ডাক্তার তাকানি মেগুমি যে কেনশিনের অতীতের প্রতি নিষ্ঠা দেখে অনুপ্রাণিত হতে মাদক বিক্রেতা হিসেবে নিজের পাপের প্রায়শ্চিত্ত করতে চায়।
প্রযোজনা
অ্যানিমে প্রকাশের আগে একটি মাঙ্গার খণ্ডে ওয়াতসুকি উল্লেখ করেন যে কিছু ভক্ত ধারাবাহিকটির অ্যানিমে রূপান্তরের ব্যাপারে আপত্তি করলেও ওয়াতসুকি ব্যাপারটা বিবেচনা করে অনুভব করেন যে এটা ভালো হবে যেহেতু মাঙ্গা ইতিমধ্যে "অ্যানিমে ধরনের"। ধারাবাহিকটির ব্যাপারে তার কিছু দুশ্চিন্তা উদয় হয় যখন থেকে তিনি বুঝতে পেরেছিলেন ধারাবাহিকটি হটাৎ তৈরি করা হয়েছিলো এবং এর প্রযোজনা সময়সূচী সীমাবদ্ধ ছিলো। একই খণ্ডের আরেকটি টীকায় তিনি যুক্ত করেন যে তাকে ধারাবাহিকটিতে কম শ্রম দিতে হয়েছিলো যেহেতু তিনি প্রকাশনা নিয়ে খুব ব্যস্ত ছিলেন। এছাড়া তার সময়সূচির সঙ্গে অ্যানিমে প্রযোজনা সম্পর্কিত কর্মীদের সময়সূচি মেলেনি। ওয়াতসুকি বলেন যে অ্যানিমেকে ঠিক মাঙ্গার মত করে তৈরি করা অসম্ভব, তাই তিনি এর অভিযোজিত অ্যানিমে সম্পর্কে সন্তুষ্ট অনুভব করেছিলেন যতক্ষণ না এটি একটি অ্যানিমে ঘরানার ইতিবাচকতার সুবিধা নিতে পারে।
এনিমে টেলিভিশন ধারাবাহিকের দ্বিতীয় মৌসুমে মাঙ্গা বহির্ভূত কিছু মৌলিক গল্প ছিল। ওয়াতসুকি বলেছিলেন যে কিছু লোক "টিভি অরিজিনাল" অপছন্দ করে তবে তার কাছে ধারণাটি "উত্তেজনাপূর্ণ" ছিল। ওয়াতসুকি বলেছিলেন যে জাপানে খণ্ড ১০-এর প্রযোজনার সময় থেকে বিদ্যমান মূল গল্পের প্রথমার্ধটি প্রথম মৌসুমে "চাপপূর্ণ" ছিলো, তাই তিনি একটি "আরো বিনোদনমূলক" দ্বিতীয় মৌসুমের অপেক্ষায় ছিলেন। ওয়াতসুকি যোগ করেন যে এটা স্পষ্ট যে প্রথম মৌসুমের কর্মীরা "তাদের হৃদয় এবং আত্মাকে কাজে লাগিয়েছে", কিন্তু দ্বিতীয় ধারাবাহিকটি হবে "তাদের প্রতিভার জন্য অনেক ভালো মঞ্চ।"
মায়ো সুজুকাজে কেনশিনের কণ্ঠ দেন। তিনি বলেন যে তিনি অনুভব করতে শুরু করেছিলেন যে কেনশিনের কণ্ঠ বছরখানেক দেওয়ার পর তার নিজেকে কেনশিনের মত মনে হয়েছিলো, তবে তার চরিত্রের জন্য কণ্ঠ দেওয়া তার সেরা অভিজ্ঞতাগুলোর মাঝে অন্যতম ছিল।
ধারাবাহিকটির ইংরেজি ডাব সংস্করণ প্রযোজনার ক্ষেত্রে মিডিয়া ব্লাস্টার্স কেনশিনের কণ্ঠ দেওয়ার জন্য মোনা মার্শালকে বিবেচনা করে। ঘটনাক্রমে রিচার্ড হেওয়ার্থকে তার পুরুষালি কণ্ঠস্বরের জন্য ইংরেজি অভিযোজনে কেনশিনের কণ্ঠের কাজ দেওয়া হয়। ফ্ল্যাশব্যাক দৃশ্যের ছোট কেনশিনের কণ্ঠের জন্য মার্শালকে বাছাই করা হয়। মিডিয়া ব্লাস্টার্সের ডাব সংলাপ লেখক ক্লার্ক চেং বলেন যে কেনশিনের অস্বাভাবিক বক্তৃতা স্থানীয়করণ একটি কঠিন প্রক্রিয়া ছিল। তাঁর ডি গোজারু এবং ওরো শব্দগুলোর ব্যবহার শুধুমাত্র তার চরিত্রের ট্রেডমার্কই ছিল না যা তাঁর মনের অবস্থা নির্দেশ করে কিন্তু এটি ছিল গল্পের গুরুত্বপূর্ণ উপাদান। যাইহোক, কোনটিই সরাসরি ইংরেজিতে অনুবাদ করা যায়নি এবং শেষ পর্যন্ত কোম্পানিটি ডি গোজারু-এর পরিবর্তে "যেটা আমি করেছি," "যেটা আমি," বা "যেটা আমি করি" অনুবাদ করা হয়। কেনশিনের স্বাক্ষরধ্বনি ওরো একটি "মজার শব্দ" অনুকরণ করতে "হুয়াহ" দিয়ে প্রতিস্থাপিত হয়েছিল যার কোনো প্রকৃত অর্থ ছিল না। লেক্স ল্যাঙ্গ হল সানোসুকের কণ্ঠশিল্পী। সানোসুকের সংলাপ লেখার সময় ইংরেজি ডাব সংলাপের লেখক ক্লার্ক চেং উল্লেখ করেছিলেন যে চরিত্রটি প্রথম কয়েকটি পর্বে তার পছন্দের চেয়ে বেশি বুদ্ধিমান ছিল, তাই চেং ধীরে ধীরে চরিত্রের সংলাপ পরিবর্তন করার চেষ্টা করেছিলেন যাতে সানোসুকে জাপানি সংস্করণের সমতুল্যের ন্যায় কম বুদ্ধিমান বলে মনে হয়।
মুক্তি
কাজুহিরো ফুরুহাশি পরিচালত রুরোনি কেনশিন জাপানের ফুজি টিভিতে ১০ জানুয়ারি ১৯৯৬ থেকে ৮ সেপ্টেম্বর ১৯৯৮ তারিখ পর্যন্ত সম্প্রচার করা হয়। এটি প্রযোজনা করে এসপিই ভিজ্যুয়াল ওয়ার্কস ও ফুজি টিভি এবং এটি পর্ব ১ থেকে ৬৬ স্টুডিও গ্যালোপ ও ৬৭ থেকে শেষ পর্যন্ত স্টুডিও ডিন অ্যানিমেটেড করে।  অ্যানিমেটির কাহিনী শিশিওর সাথে লড়াইয়ের আগ পর্যন্ত মাঙ্গা অবলম্বনে তৈরি, এরপরের পর্বগুলো কাহিনী মাঙ্গায় নেই। চূড়ান্ত পর্বটি জাপানে সম্প্রচার করা হয়নিক্স কিন্তু বোনাস পর্ব হিসেবে ভিএইচএস ও ডিভিডিতে প্রকাশ করা হয়। জাপানে এর মুক্তিত পর থেকে ধারাবাহিকের পর্বগুলো দুটি ডিভিডি ধারাবাহিকে সংগৃহীত হয়েছে, যার উভয়েরই প্রতিটি খণ্ড চারটি পর্ব ও তিনটি ডিভিডি বাক্স নিয়ে গঠিত।   জাপানের এর ২৬টি সংগৃহীত ডিভিডি খণ্ড প্রকাশ করা হয়।
সনি পিকচার্স টেলিভিশন ইন্টারন্যাশনাল (পরবর্তীতে কলম্বিয়া পিকচার্স টেলিভিশনের অধীনের যার নাম বদলে হয় কলম্বিয়া ট্রিস্টার টেলিভিশন) ধারাবাহিকটির জন্য নিজস্ব ইংরেজি ডাব সামুরাই এক্স শিরোনামে তৈরি করে, যা উত্তর আমেরিকার বাইরে সম্প্রচার করা হয়। ১৯৯৯ সালে একটি বিদ্যমান কোম্পানির মাধ্যমে ধারাবাহিকটি মার্কিন যুক্তরাষ্ট্রে বাজারজাত করার চেষ্টা করে ব্যর্থ হয়। টিভি ধারাবাহিকটি আবার উত্তর আমেরিকার জন্য মিডিয়া ব্লাস্টার্স লাইসেন্স করে, তারা এটিকে "মৌসুম"-এ বিভক্ত করে ডিভিডিতে প্রকাশ করে। এটি ১৭ মার্চ ২০০৩-এ টুনামি ব্লকের অংশ হিসেবে কার্টুন নেটওয়ার্কে সম্প্রচার শুরু হলেও দ্বিতীয় মৌসুমে (পর্ব ৬২) স্থগিত হয়ে যায়। অ্যানিমেটির কিছু অভদ্র ভাষা, তীব্র সহিংসতা, এবং তামাক ও মাদক ব্যবহার সম্বলিত কিছু দৃশ্যের ফলে এটি টুনামিতে বৃহৎ পরিমাণে সম্পাদনার শিকার হয়। পর্ব ৬৩-৯৫ সম্প্রচারিত হয়নি, কিন্তু প্রকাশিত ডিভিডিগুলোয় অন্তর্ভুক্ত ছিল। মৌসুমগুলো তিনটি প্রিমিয়াম "বেন্টো বাক্স" ডিভিডি বাক্সে ১৮ নভেম্বর ২০০৩, ৩০ মার্চ ২০০৪ ও ২৭ জুলাই ২০০৪ তারিখগুলোতে প্রকাশ করা হয়।   সেগুলো "ইকোনমি বক্স" হিসেবে ১৫ নভেম্বর ২০০৫, ১৭ জানুয়ারি ২০০৬ ও ১৪ ফেব্রুয়ারি ২০০৬ তারিখে আবার মুক্তি দেওয়া হয়।   ২০১৮ সালের নভেম্বরে সবগুলো মৌসুম আসল জাপানি অডিও ও মিডিয়া ব্লাস্টার্স ডাব (ব্যাং জুম! এন্টারটেইনমেন্ট) সহ নেটফ্লিক্সে স্ট্রিমের জন্য উপলভ্য রয়েছে৷ ২০২০ সালের মার্চে ধারাবাহিকটি নেটফ্লিক্স থেকে সরিয়ে নেওয়া হয়, যাইহোক এর মিডিয়া ব্লাস্টার্স ডাব এখনো ক্রাঞ্চিরোল ও এইচবিও ম্যাক্স এবং ব্যাংজুম ডাবটি ফানিমেশন ও হুলুতে পাওয়া যাচ্ছে।
লাইডেন ফিল্মস ১৯ ডিসেম্বর ২০২১ তারিখে জাম্প ফিস্টা '২২-এ সামুরাই এক্স-এর দ্বিতীয় অ্যানিমে টেলিভিশন ধারাবাহিক নির্মাণের ঘোষণা করেছে।
অ্যানিমে চলচ্চিত্র
রুরোনি কেনশিন: দ্য মোশন পিকচার নামক একটি অ্যানিমে চলচ্চিত্র ২০ ডিসেম্বর ১৯৯৭ তারিখে জাপানে প্রথমবারের মত মুক্তি দেওয়া হয়।
আসল ভিডিও অ্যানিমেশন
৪ পর্বের আসল ভিডিও অ্যানিমেশন, রুরোনি কেনশিন: ট্রাস্ট অ্যান্ড বেট্রেয়াল, জাপানে ১৯৯৯ সালে মুক্তি পায় যা অ্যানিমে টেলিভিশন ধারাবাহিকটির প্রিক্যুয়েল হিসেবে নির্মিত হয়েছে।
২ পর্বের ওভিএ রুরোনি কেনশিন: রিফ্ল্যাকশন জাপানে ২০০১ থেকে ২০০২ সাল পর্যন্ত প্রকাশিত হয় যা অ্যানিমে টেলিভিশন ধারাবাহিকটির সিক্যুয়েল হিসেবে নির্মিত হয়েছে।
২ পর্বের ওভিএ রুরোনি কেনশিন: নিউ কিয়োটো আর্ক জাপানে ২০১১ থেকে ২০১২ পর্যন্ত মুক্তি পায় যা ছিলো ধারাবাহিকটির কিয়োটো আর্কের পুনর্নির্মাণ।
সঙ্গীত
thumb|রুরোনি কেনশিন ওএসটি ১-এর প্রচ্ছদ ধারাবাহিকটির সকল সঙ্গীত নোরিইউকি আসাকুরা নির্মাণ করেন এবং এগুলোর সিডি সনি রেকর্ডস বাজারজাত করে। প্রথম রুরোনি কেনশিন ওএসটি ১ সিডিটি ১ এপ্রিল ১৯৯৬ তারিখে প্রকাশিত হয় যেখানে ধারাবাহিকটির প্রথমদিকের পর্বগুলো থেকে ২৩টি সঙ্গীত ছিলো। রুরোনি কেনশিন ওএসটি ২ - ডিপার্চার নামক দ্বিতীয় সিডিটি ২১ অক্টোবর ১৯৯৬ তারিখে প্রকাশিত হয় যেখানে কিয়োটো আর্ক থেকে শুরু থেকে ১৫টি সঙ্গীত ছিলো। রুরোনি কেনশিন ওএসটি ৩ - জার্নি টু কিয়োটো নামক পরবর্তী সিডিটি ২১ এপ্রিল ১৯৯৭ তারিখে প্রকাশিত হয় যেখানে কিয়োটো আর্কে ব্যবহার করা আসল ১৩টি সঙ্গীত ছিলো। পরবর্তী আর্কের জন্য রুরোনি কেনশিন ওএসটি ৪ - লেট ইট বার্ন ১ ফেব্রুয়ারি ১৯৯৮ সালে প্রকাশিত হয় যেখানে ১২টি সঙ্গীত রয়েছে।
ওভিএ ধারাবাহিকগুলোর সঙ্গীতগুলো তাকু ইওয়াসাকুমি নির্মাণ করে এবং এর সিডিগুলো প্রকাশ করে সনি ভিজ্যুয়াল ওয়ার্কস। প্রথমটি হচ্ছে রুরোনি কেনশিন সুইকো হেন ওএসটি যা ২০ মার্চ ১৯৯৯-এ প্রকাশিত হয়, সিডিটির ১৬টি সঙ্গীত সামুরাই এক্স: ট্রাস্ট অ্যান্ড বেট্রেয়াল ওভিএতে ব্যবহার করা হয়েছিলো। ২৩ জানুয়ারি ২০০২-এ প্রকাশিত রিফ্ল্যাকশন ওভিএ সঙ্গীত সংগ্রহের নাম ছিলো রুরোনি কেনশিন সেইসো হেন ওএসটি যেখানে ১৮টি সঙ্গীত রয়েছে।
অ্যানিমের গানগুলোর বেশ কিছু সংকলন সিডিতেও প্রকাশিত হয়েছিল। সিডিটির জন্য ত্রিশটি গান নির্বাচন করা হয় ও সিডির শিরোনাম দেওয়া হয় "রুরোনি কেনশিন - দ্য ডিরেক্টরস কালেকশন" যেটি ২১ জুলাই, ১৯৯৭-এ প্রকাশিত হয়েছিল। রুরোনি কেনশিন বেস্ট থিম কালেকশন ২১ মার্চ ১৯৯৮-এ প্রকাশিত হয় যেখানে ১০টি গান ছিলো। "রুরোনি কেনশিন ওপি/ইডি থিম কালেকশন" নামে একটি সিডিতেও শুরুর এবং শেষের সমস্ত গান সংগ্রহ করা হয়েছিল। ধারাবাহিকটির জাপানি কণ্ঠ অভিনেতারাও গান গেয়েছেন যেগুলো রুরোনি কেনশিন গানের অ্যালবাম হিসাবে দুটি সিডিতে প্রকাশিত হয়েছিল। ওভিএ এবং ফিল্ম ট্র্যাক সহ সমস্ত অ্যানিমে ট্র্যাকগুলো রুরোনি কেনশিন কমপ্লিট সিডি বক্স-এ সংগ্রহ করা হয়েছিল যা ১৯ সেপ্টেম্বর, ২০০২-এ প্রকাশিত হয়। এতে রয়েছে চারটি টিভি ওএসটি, দুটি ওভিএ ওএসটি, চলচ্চিত্র ওএসটি, দুটি গেম ওএসটি, একটি উদ্বোধনী ও সমাপ্তি গান সংগ্রহ এবং দুটি চরিত্রের গানের অ্যালবাম৷ ২৭ জুলাই, ২০১১-এ, রুরোনি কেনশিন কমপ্লিট কালেকশন, মুক্তি পায় যেটিতে সমস্ত প্রারম্ভিক ও শেষের গান এবং অ্যানিমেটেড চলচ্চিত্রের থিম গান রয়েছে।
এছাড়া রুরোনি কেনশিন মাঙ্গার কাহিনী অবলম্বনে কিছু নাটকের সিডি জাপানে প্রকাশিত হয়। প্রতিটি সিডিতে অ্যানিমেতে কাজ করা কণ্ঠশিল্পীরা অভিনয়ে ছিলেন। মাঙ্গার ৫ম খণ্ডে ওয়াটসুকিরম উল্লেখ করেন যে তিনি অনুমান করেছিলেন উদো জিন-ই চরিত্রের গল্প সম্বলিত তৃতীয় খণ্ডের সংলাপ বেশ কাছাকাছি হলেও সানোসুকে এবং ইয়াহিকোর সাথে সম্পর্কিত অতিরিক্ত লাইন থাকবে।
প্রতিক্রিয়া
জাপানের টেলিভিশন নেটওয়ার্ক টিভি আশাহি একশোটি সবচেয়ে জনপ্রিয় অ্যানিমেটেড ধারাবাহিক নির্বাচনের জন্য একটি জাতীয় জরিপের আয়োজন করলে সামুরাই এক্স তালিকার ৬৬ তম স্থান অর্জন করে। এমনকি তাদের একটি অনলাইন ওয়েব জরিপে সামুরাই এক্স ৬২ তম স্থানে চলে আসে৷ এর প্রায় এক বছর পরে টিভি আশাহি সেরা একশো অ্যানিমের জন্য একটি অনলাইন জরিপের আয়োজন করলে সামুরাই এক্স তাতে অবস্থানে উপরে উঠে ২৬তম স্থানে চলে আসে। এটি ওয়েব'স মোস্ট ওয়ান্টেড ২০০৫-এর অ্যানিমেশন বিষয়শ্রেণীর র‍্যাংকিংয়ে দশম স্থান অধিকার করে। অ্যানিমেটির চতুর্থ ডিভিডিটি অ্যানিমে ক্যাসোল'স-এর ২০০১ সালের অক্টোবরে সেরা বিক্রিত ডিভিডি ছিলো। এছাড়াও সামুরাই এক্স "লম্বা ধারাবাহিক" বিষয়শ্রেণীতে আমেরিকান অ্যানিমে এ্যাওয়ার্ডসের ফাইনাল পর্যন্ত উত্তীর্ণ হলেও ফুলমেটাল অ্যালকেমিস্টের কাছে হেরে যায়। ২০১০ সালে ম্যানিয়া ডট কমের ব্রায়ানা লরেন্স ওয়েবসাইটটির "১০ অ্যানিমে ধারাবাহিক যেগুলো আবার শুরু করা উচিত" তালিকায় সামুরাই এক্স অ্যানিমেকে তৃতীয় স্থানে তালিকাভুক্ত করেন।
অ্যানিমেটিকে এএনএনের ক্রিস শেপার্ড ভালো কাহিনী ও অ্যাকশন দৃশ্যের অ্যানিমে হিসেবে মন্তব্য করেন। তবে তিনি এও বলে সমালোচনা করেন যে প্রথমদিকের পর্বগুলোর লড়াই খুব একটা আকর্ষণীয় ছিলো না কেননা এটা আগে থেকেই বুঝা যাচ্ছিলো যে কেনশিন লড়াইয়ের জিতবে যেহেতু তার বিজয়ের সময় একটি নির্দিষ্ট সঙ্গীত একাধিকবার বাজানো হয়েছে। অ্যানিমে নিউজের লিনজি লাভরিজ এটিকে সবচেয়ে পরিচিত ধারাবাহিকগুলোর একটি উল্লেখ করেন যা মেইজি সময়কাল তুলে ধরেছে। তিনি এর কিয়োটো আর্ককে সেরাদের অন্যতম হিসেবে দেখেছেন।
যদিও একই সাইটের মার্ক এ. গ্রে উল্লেখ করেন যে সমস্ত নেতিবাচক দিক কিয়োটো আর্কে এসে উধাও হয়ে গেছে এর অসাধারণ লড়াই ও দারুন সঙ্গীতের জন্য। সাইফি.কম-এর তাশা রবিনসন মন্তব্য করেন যে "কেনশিনের নির্মম হত্যাকারীর অংশ ও গ্রাম্য ভাঁড়ের অংশের চরিত্রগত ব্যক্তিগত দ্বন্দ্ব ছিল ভালো গল্প তৈরির জন্য একটি অসাধারণ উপায় যা ধারাবাহিকটিকে জনপ্রিয় করে তুলেছে। অ্যানিমে নিউজ নেটওয়ার্ক কেনশিনের নির্মম খুনির অতীত শিশিওর চরিত্রের মাঝে উপস্থিত করাকে প্রশংসা করে যে বিশ্বাস করে তার তরবারি দেশকে ন্যায়বিচার প্রদানের একমাত্র পথ। একইভাবে, ম্যানিয়া এন্টারটেইনমেন্ট-এর ক্রিস বেভারিজ অ্যানিমের কিয়োটো আর্কের নির্মাণশৈলীর প্রশংসা করেছেন কারণ এত লড়াইয়ের পরে শিশিও লড়াই করে যাওয়া তাকে এমন দক্ষতা প্রদান করে যা এই প্রক্রিয়ায় বড় সহকারে দর্শকদের বিস্মিত করে। বেভারিজ উল্লেখ করেছিলেন যে কেনশিনের আক্রমণের কারণে নয় বরঞ্চ শিশিওর মৃত্যু তার পুরানো ক্ষতর কারণে হয়েছিল, ধারাবাহিকটির নায়ককেও শিশিওর আগে সোজিরো এবং শিনোমোরির সাথে লড়াইয়ের কারণে গল্পের আর্কে কেনশিনের কার্যক্ষমতা সীমাতে চলে গিয়েছিলো। তা সত্ত্বেও লেখক এই উপসংহারে পৌঁছেছেন যে শিশিওর মৃত্যু প্রাথমিকভাবে তার অক্ষমতার ফলে হতে পারে এমন অনুমান সত্ত্বেও তবুও এর শেষটি ভালো হয়েছে।
দেম অ্যানিমের কার্লোস রসও অ্যাকশন দৃশ্য এবং গল্পের লাইন পছন্দ করলেও তিনি যোগ করেন যে এর শিশুসুলভ এবং সহিংস দৃশ্যের সংখ্যা শোকে কিছুটা ভারসাম্যহীন করে তোলে, তিনি বলেন যে এটি ছোট বাচ্চাদের জন্য নয়। সুরাট অ্যানিমে ধারাবাহিকটি গ্রহণ করেছে জানিয়ে বলে যে অর্ধেক ফিলার নিয়ে গঠিত প্রথম মৌসুমের পর্বের মধ্যখানে সাইতো হাজিমের উপস্থিতিতে এর পরিস্থিতি আসল পর্যায়ে আসে এবং টেলিভিশন ধারাবাহিকের তুলনায় ওভিএগো বেশি পছন্দকারী লোকেদের সাথে তিনি একমত নন। সুরাট বলেছেন যে মিডিয়া ব্লাস্টার্সের অ্যানিমে ডাবটি "ভালোভাবে নির্মিত" হলেও, ইংরেজি ডাবটি স্বাভাবিক শোনায় না কারণ ইংরেজি নির্মাতারা এর কণ্ঠ অভিনয়কে জাপানিদের মত অনুকরণ করতে খুব বেশি ব্যস্ত ছিলো। সুরাট খ্রিস্টান দলের প্রথম ফিলার নিয়ে কিছু "মনে করেননি", তিনি পরবর্তী দুটী ফিলার আর্ক হজম করতে পারেননি, এবং জাপানি দর্শকরা শেষ দুটি ফিলার আর্ক অপছন্দ করেছে। লাইব্রেরি জার্নালের রবিন ব্রেনার উল্লেখ করেন যে খুব সহিংস রুরোনি কেনশিন-এর শান্তিবাদী বার্তা সত্ত্বেও তিনি এটিকে বয়োজ্যেষ্ঠ দর্শকদের জন্য সুপারিশ করেছেন।
কাজুহিরো ফুরুহাশিকে ডোরোরো নামক সামুরাই অ্যানিমে পরিচালনার দায়িত্ব দেওয়ার জন্য বাছাই করা হয়েছিলো প্রধানত সামুরাই এক্স অ্যানিমে পরিচালনায় তার অভিজ্ঞতার জন্য।
কলাইকুণ্ডা
কলাইকুন্ডা (ইংরেজি: Kalaikunda), ভারতের পশ্চিমবঙ্গ রাজ্যের পশ্চিম মেদিনীপুর জেলার খড়গপুর মহকুমার খড়গপুর আই সিডি ব্লকের একটি সেন্সাস শহর।
জনসংখ্যা
২০১১ সালের আদমশুমারি অনুযায়ী কলাইকুন্ডার মোট জনসংখ্যা ৯,৩৪৪ জন, যার মধ্যে ৫,১৯৬ জন (৫৬%) পুরুষ এবং ৪,১৪৮ (৪৪%) মহিলা ছিলেন।৬ বছরের নিচে জনসংখ্যা ১,২০২ জন।কালিয়াকান্দায় মোট সাক্ষরতার সংখ্যা ছিল ৬,৯৭৩ (জনসংখ্যার ৭৪.৬৩% 6 বছরের বেশি)।
যোগাযোগ
কলাইকুন্ডা দক্ষিণ পূর্ব রেললাইনের খড়গপুর-টাটানগর লাইনের একটি স্টেশন।
এয়ার ফোর্স স্টেশন
কলাইকুন্ডা এয়ার ফোর্স স্টেশনটি একটি ভারতীয় বিমান বাহিনী বেস।এটি দ্বিতীয় বিশ্বযুদ্ধের সময় ব্রিটিশদের দ্বারা নির্মিত হয়েছিল।
ক্লডিয়াস
ক্লডিয়াস (Tiberius Claudius Caesar Augustus Germanicus; ১ আগস্ট, খ্রিষ্টপূর্ব – ১৩ অক্টোবর, ৫৪ খ্রিষ্টাব্দ) ছিলেন ৪১ থেকে ৫৪ খ্রিষ্টাব্দ পর্যন্ত রোমান সম্রাট। তিনি ছিলেন জুলিও-ক্লডিয়ান রাজতন্ত্রের একজন সদস্য এবং চতুর্থ রোমান সম্রাট।
তিনি ছিলেন ড্রুসাস এবং এ্যান্টোনিয়া মাইনরের পুত্র। তিনিই প্রথম রোমান সম্রাট যিনি ইতালির বাইরে জন্মগ্রহণ করেন; গালের লুগডুনুমে তার জন্ম। কিশোর বয়স থেকেই শারিরীক অসুস্থতার কারণে তার পরিবার তাকে সাধারণ লোকচক্ষুর আড়ালে রাখতেন এবং ৩৭ সালে ভ্রাতুষ্পুত্র ক্যালিগুলার কনসোল পদে অধিষ্ট হওয়ার পূর্ব পর্যন্ত তা বহাল ছিলো।
ঢেমুশিয়া ইউনিয়ন
ঢেমুশিয়া বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
আয়তন
ঢেমুশিয়া ইউনিয়নের আয়তন ১৯৯৩ একর (৮.০৭ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী ঢেমুশিয়া ইউনিয়নের লোকসংখ্যা প্রায় ১৪ হাজার। এর মধ্যে পুরুষ প্রায় ৮ হাজার এবং মহিলা প্রায় ৬ হাজার।
অবস্থান ও সীমানা
চকরিয়া উপজেলার পশ্চিমাংশে ঢেমুশিয়া ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের উত্তরে কোনাখালী ইউনিয়ন; পূর্বে পশ্চিম বড় ভেওলা ইউনিয়ন; দক্ষিণে বদরখালী ইউনিয়ন এবং পশ্চিমে বদরখালী ইউনিয়ন, মাতামুহুরী নদী ও পেকুয়া উপজেলার উজানটিয়া ইউনিয়ন অবস্থিত।
ইতিহাস
ঢেমুশিয়া এলাকার পাশাপাশি সমস্ত এলাকা এক সময় বঙ্গপোসাগর ছিল। পরবর্তীতে ঢেমুশিয়া এলাকা সহ পাশাপাশি উপকূলীয় এলাকা পলি ভরাটে চর সৃষ্টি হয়ে উপকূলীয় জঙ্গলে পরিণত হয়। ঢেমুশিয়া গ্রামের আদি আবাদী ভূমি হচ্ছে ঢেমুশিয়া মগঘোনা এলাকা। এ এলাকায় রামুর কিছু বৌদ্দ ধর্মাবলম্বী (মগ) মগঘোনা এলাকায় আবাদ করে বেড়িবাঁধ দিয়ে ধান চাষ করতে থাকে।
প্রশাসনিক কাঠামো
ঢেমুশিয়া ইউনিয়ন চকরিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ঢেমুশিয়া মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
ঢেমুশিয়া ইউনিয়নের সাক্ষরতার হার ২২.২০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
ঢেমুশিয়া ইউনিয়নে যোগাযোগের প্রধান সড়ক হল চিরিঙ্গা-ঢেমুশিয়া সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
ধর্মীয় উপাসনালয়
ঢেমুশিয়া ইউনিয়নে ৩৫টি মসজিদ ও ১টি মন্দির রয়েছে।
হাট-বাজার
ঢেমুশিয়া ইউনিয়নের প্রধান হাট/বাজার হল ঢেমুশিয়া নতুন বাজার।
কলবুরগি জেলা
গুলবার্গা জেলা বা সরকারিভাবে পরিচিত কলবুরগি জেলা হলো দক্ষিণ ভারতে অবস্থিত কর্ণাটক রাজ্যের ৩০টি জেলার মধ্যে উত্তর দিকে অবস্থিত একটি জেলা৷ এটি কর্ণাটকের চারটি প্রশাসনিক বিভাগের গুলবার্গা বিভাগের অন্তর্গত৷ জেলাটির জেলাসদর গুলবার্গা শহরে অবস্থিত৷
জেলাটি উত্তর কর্ণাটকে ৭৬॰.০৪' পূর্ব দ্রাঘিমা থেকে ৭৭॰৪২' পূর্ব দ্রাঘিমা পর্যন্ত এবং ১৭॰১২' উত্তর অক্ষাংশ থেকে ১৭॰৪৬' উত্তর অক্ষাংশ পর্যন্ত ১০,৯৫১ বর্গকিলোমিটার ক্ষেত্রফল জুড়ে বিস্তৃত৷ জেলাটির উত্তর দিকে রয়েছে বিদার জেলা, উত্তর-পূর্ব দিকে রয়েছে তেলেঙ্গানা রাজ্যের সাঙ্গারেড্ডি জেলা, পূর্ব দিকে রয়েছে বিকারাবাদ জেলা, দক্ষিণ দিকে রয়েছে কর্ণাটকের যাদগিরি জেলা, দক্ষিণ-পশ্চিম দিকে রয়েছে বিজয়পুর জেলা এবং উত্তর-পশ্চিম দিকে রয়েছে মহারাষ্ট্র রাজ্যের ওসমানাবাদ ও সোলাপুর জেলা৷
অর্থনীতি
২০০৬ খ্রিস্টাব্দে ভারত সরকারের গ্রামীণ বিকাশ এবং পঞ্চায়েত রাজ মন্ত্রণালয় গুলবার্গা জেলাটিকে ভারতের তৎকালীন ৬৪০ টি জেলার মধ্যে অর্থনৈতিকভাবে পিছিয়ে পড়া আড়াইশো টি জেলার তালিকার অন্তর্ভুক্ত করেছে। এরকম পিছিয়ে পড়া জেলার তকমা প্রাপ্ত কর্নাটকের পাঁচটি জেলার মধ্যে গুলবার্গা অন্যতম। জেলা টি ব্যাকওয়ার্ড রিজিওন গ্রান্ট ফান্ড বা বিআরজিএফ এর আওতাভুক্ত।
ভূগোল
গুলবার্গা দাক্ষিণাত্য মালভূমির অবস্থানে রয়েছে এবং জেলাটির সাধারণত সমুদ্রপৃষ্ঠের ৩০০ থেকে ৭৫০ মিটার উচ্চ৷ গুলবার্গা জেলার দুটি মুলধারার নদী হলো ভীমা নদী এবং কৃষ্ণা নদী৷
তালুক
২০০৯ খ্রিস্টাব্দে গুলবার্গা জেলা থেকে যাদগিরি জেলা পৃথক হওয়ার পর জেলাটিতে ১১ টি তালুক রয়েছে৷ এগুলি হলো:
জনতত্ত্ব
২০১১ খ্রিস্টাব্দে ২০১১ ভারতের জনগণনা|ভারতের জনগণনা অনুসারে গুলবার্গা জেলার মোট জনসংখ্যা ২৫,৬৬,৩২৬ জন, যা মধ্যপ্রাচ্যের কুয়েত রাষ্ট্র বা আমেরিকা যুক্তরাষ্ট্রের নেভাডা রাজ্যের জনসংখ্যার সমতুল্য৷ ২০১১ খ্রিস্টাব্দে ভারতের ৬৪০ টি জেলার মধ্যে জনসংখ্যার বিচারে এই জেলাটি ১৬২তম স্থান অধিকার করেছে। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে জেলার জনসংখ্যা বৃদ্ধির হার ছিল ১৭.৯৪ শতাংশ। 	গুলবার্গা জেলায় প্রতি হাজার পুরুষে ৯৬২ জন মহিলা বাস করেন। জেলাটির সর্বমোট সাক্ষরতার হার ৬৪.৮৫ শতাংশ যেখানে পুরুষ সাক্ষরতার হার ৭৪.৩৮ শতাংশ এবং নারী সাক্ষরতার হার ৫৫.০৯ শতাংশ।
ডিপওয়াটার হরাইজন (চলচ্চিত্র)
ডিপওয়াটার হরাইজন পিটার বার্গ পরিচালিত ২০১৬ সালের দুর্যোগ বিষয়ক চলচ্চিত্র। ২০১০ সালে প্রকাশিত ডেভিড বার্স্টো, ডেভিড এস. রোড ও স্টেফানি সোলের ডিপওয়াটার হরাইজন্‌স ফাইনাল আওয়ার্স নিবন্ধ অবলম্বনে ছবিটির চিত্রনাট্য লিখেছেন ম্যাথু মাইকেল কার্নাহেন ও ম্যাথু স্যান্ড। এতে অভিনয় করেছেন মার্ক ওয়ালবার্গ, কার্ট রাসেল, জন মালকোভিচ, জিনা রদ্রিগেজ, ডিলন ও'ব্রায়ান, কেট হাডসন প্রমুখ।
২০১৬ সালের ১৩ সেপ্টেম্বর টরন্টো আন্তর্জাতিক চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং ৩০ সেপ্টেম্বর যুক্তরাষ্ট্রে মুক্তি পায়। ছবিটি একটি বিভাগে বাফটা পুরস্কার এবং দুইটি বিভাগে একাডেমি পুরস্কার-এর মনোনয়ন লাভ করে।
নির্মাণ
২০১১ সালে ৮ মার্চ সামিট এন্টারটেইনমেন্ট, পার্টিশিপেন্ট মিডিয়া, ও ইমেজ ন্যাশন ২০১০ সালের ২৫ ডিসেম্বর দ্য নিউ ইয়র্ক টাইমস-এ প্রকাশিত ডেভিড বার্স্টো, ডেভিড এস. রোড, ও স্টেফানি সোলের ডিপওয়াটার হরাইজন্‌স ফাইনাল আওয়ার্স নিবন্ধের স্বত্ব কিনে নেয়। এই নিবন্ধে ২০১০ সালের ডিপওয়াটার হরাইজন বিস্ফোরণ ও তেল ছড়িয়ে পড়ার ঘটনা বিবৃত ছিল। লরেঞ্জু দি বনাভেঞ্চুরা তার দি বনাভেঞ্চুরা পিকচার্সের ব্যানারে প্রযোজনা করার সিদ্বান্ত নিলে ম্যাথু স্যান্ড ছবিটির চিত্রনাট্য লেখার দায়িত্ব লাভ করেন।
পর্যাবৃত্ত জ্বর
ডান|থাম্ব| বিভিন্ন ধরনের জ্বর ক)ক্রমাগত জ্বর খ)অবিরত হঠাৎ শুরু হয় এবং শেষ হয় গ)অবিরাম জ্বর ঘ)পর্যাবৃত্ত জ্বর ঙ)আনডুল্যান্ট জ্বর চ)রিল্যাপসিং জ্বর পর্যাবৃত্ত জ্বর হলো জ্বরের এক প্রকার বা ধরণ যেখানে শরীরের তাপমাত্রা কয়েক ঘন্টার জন্য বাড়ে এবং তারপরে আবার স্বাভাবিক অবস্থায় ফিরে আসে। তবে তাপমাত্রা বাড়া এবং ফিরে আসার মধ্যে একটি ব্যবধান থাকে। এই ধরনের জ্বর সাধারণত সংক্রামক রোগের সময় ঘটে। মাঝে মাঝে জ্বরের নির্ণয় প্রায়শই ক্লিনিকাল ইতিহাসের উপর ভিত্তি করে করা হয় তবে কিছু জৈবিক পরীক্ষা যেমন সম্পূর্ণ রক্ত গণনা এবং রক্তের বিশ্লেষণ ব্যবহার করা হয়। এছাড়াও রেডিওলজিক্যাল পরীক্ষা যেমন বুকের এক্স-রে, পেটের আল্ট্রাসনোগ্রাফিও রোগ নির্ণয়ের জন্য ব্যবহার করা যেতে পারে।
ম্যালেরিয়ায় পর্যাবৃত্ত জ্বর
ম্যালেরিয়া হল পর্যাবৃত্ত জ্বরের একটি সাধারণ কারণ এবং এর নিম্নলিখিত প্রকার রয়েছে।
কোটিডিয়ান জ্বর
প্রতিদিন কয়েক ঘন্টার জন্য (২৪-ঘন্টা পর্যায়ক্রমিক) জ্বরের প্রকোপ দেখা দেয়, যা প্লাজমোডিয়াম নলেসি -এর বৈশিষ্ট্য।
টারশিয়ান জ্বর
প্লাজমোডিয়াম ভাইভ্যাক্স এবং প্লাজমোডিয়াম ওভেলের সাধারণ ব্যবধানে জ্বর দুই দিন (৪৮-ঘন্টা পর্যায়ক্রমিক) পর পর দেখা দেয়।
কোয়ার্টান জ্বর
তিন দিনের ব্যবধানে জ্বর দেখা দেয় (৭২-ঘন্টা পর্যায়ক্রম), যা সাধারণত প্লাজমোডিয়াম ম্যালেরি ঘঠিত ম্যালেরিয়ার বৈশিষ্ট্য।
পর্যাবৃত্ত জ্বরের সংক্রামক কারণ
নিচে কিছু সংক্রামক রোগের উদাহরণ দেওয়া হল যেগুলিতে পর্যাবৃত্ত জ্বর হতে পারে।
পর্যাবৃত্ত জ্বরের প্রদাহজনিত কারণ
প্রাপ্তবয়স্ক-সূচনা স্টিলস ডিজিজ হল একটি প্রদাহজনক রোগ যা মাঝে মাঝে জ্বরের কারণ হতে পারে, বিশেষত একটি কোটিডিয়ান জ্বর যা শেষ বিকেল থেকে সন্ধ্যা পর্যন্ত একবার বা দুবার বৃদ্ধি পায়।
ব্যবস্থাপনা
জ্বর এবং শরীরের ব্যথার জন্য আইবুপ্রোফেন এবং প্যারাসিটামলের মতো অ্যান্টিপাইরেটিক ব্যবহার করা হয়। যেকোনো অন্তর্নিহিত সংক্রমণের জন্যও অ্যান্টিবায়োটিক ব্যবহার করা হয়। ম্যালেরিয়ার চিকিৎসার জন্য, কুইনাইন, ক্লোরোকুইন এবং প্রাইমাকুইন জাতীয় ওষুধ দেওয়া হয়।
তেকানপুর
তেকানপুর (Tekanpur) ভারতের মধ্য প্রদেশ রাজ্যের গওয়ালিয়র জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯০ মিটার (৬২৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তেকানপুর শহরের জনসংখ্যা হল ১২,৮১৯ জন। এর মধ্যে পুরুষ ৬৭% এবং নারী ৩৩%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে তেকানপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ওহিগাঙ
অষ্টম শতকের শোমু সাম্রাজ্যের সময় থেকে বিষুবের আগমন ঘোষণাকারী মোলায়েম আবহাওয়ার শুরুর পর থেকে এ ঐতিহ্য পালনের রেওয়াজ চলে আসছে। যেসব মানুষ সাধারণত ক্ষেতে কাজ করত তারা এ উপলক্ষে নিজেদের রীতিনিতির মূল্যায়ন এবং বৌদ্ধধর্ম অনুসরণের এক নতুন প্রচেষ্টা গ্রহণে অনেক অবসর সময় পেত। নির্দিষ্ট বৌদ্ধ ঐতিহ্য বা রীতিনীতির আলোকে জাপানি বৌদ্ধ মন্দিরগুলোতে এবং জাপানি মন্দিরগুলোর বাইরে অন্যত্রও কিছু বিশেষ উপাসনা পদ্ধতি আজকাল প্রায়ই দেখা যায়।
উৎপত্তি
ব্যুৎপত্তিগতভাবে ওহিগাঙ শব্দটি সানজু নদীর ওপাড় রূপক শব্দগুচ্ছ থেকে এসেছে জাপানি বৌদ্ধ ঐতিহ্য অনুসারে যা ইহজীবন থেকে পারলৌকিক জীবনের পার্থক্য নির্দেশ করে। এটাও বলা হয় যে, ওহিগাঙ শব্দটি সংস্কৃত থেকে উৎপত্তি লাভ করেছে যার অর্থ নির্বাণ লাভ। আবার প্রাচীনকালে বৌদ্ধ দর্শন অনুসারে জ্ঞানার্জনের পথকে সুদূর পাড়ে ভ্রমণের সাথেও তুলনা করা হত। শব্দটি দ্বারা বৈশ্বিক বিশ্বকে ত্যাগের মাধ্যমে বোধির পরম অবস্থা অর্জনকে বোঝানো হলেও শব্দটি আদতে পূর্বপুরুষের সমাধি পরিদর্শনের একটি রেওয়াজে রূপান্তরিত হয়েছে। সমাধি পরিদর্শনের রীতিটি বৌদ্ধ ও শীন্টো ধর্মের সংমিশ্রণ বলে মনে করা হয়।
বংশানুক্রমিক শ্রদ্ধা
ওবন (お盆) এর মত এ উৎসবেও জাপানিরা তাদের পূর্বপুরুষদের উদ্দেশ্যে শ্রদ্ধা নিবেদনের জন্য নিজ শহরে ফিরে আসে। এ সময় পূর্বপুরুষদের সমাধিস্থানগুলো পরিষ্কার পরিচ্ছন্ন করে খাদ্য ও ফুল নিবেদন করা হয় এবং প্রার্থনা ও বৌদ্ধ মন্ত্রের আবৃতি করা হয়। ওহিগাঙ উপলক্ষে সারা জাপানে ছুটি পালিত হয়। ফলে ব্যবসা-বাণিজ্য বন্ধ হয়ে যায়।
রয় শেইডার
রয় রিচার্ড শেইডার (Roy Richard Scheider; ১০ নভেম্বর ১৯৩২ – ১০ ফেব্রুয়ারি ২০০৮) ছিলেন একজন মার্কিন অভিনেতা ও অ্যামেচার বক্সার। তিনি ১৯৭০-এর দশকের কয়েকটি চলচ্চিত্রে প্রধান ও পার্শ্ব চরিত্রে অভিনয় করে খ্যাতি অর্জন করেন, তন্মধ্যে রয়েছে দ্য ফ্রেঞ্চ কানেকশন (১৯৭১)-এ নিউ ইয়র্ক পুলিশ বিভাগে গোয়েন্দা বাডি ক্লাউডি রুসো, যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন; দ্য সেভেন আপস (১৯৭৩)-এ নিউ ইয়র্ক পুলিশ বিভাগে গোয়েন্দা বাডি মানুচ্চি; জস (১৯৭৫) এবং জস টু (১৯৭৮)-এ পুলিশ প্রধান মার্টিন ব্রডি; ম্যারাথন ম্যান (১৯৭৬)-এ ডক; অল দ্যাট জাজ (১৯৭৯)-এ বব ফসের চরিত্রের উপর ভিত্তি করে লেখা চিত্রগ্রাহক ও চলচ্চিত্র পরিচালক জো গিডিয়ন, যার জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন; এবং টুয়েন্টি টেন (১৯৮৪)-এ ডক্টর হেউড আর. ফ্লয়েড।
শেইডার বিজ্ঞান কল্পকাহিনিমূলক টিভি ধারাবাহিক সিকোয়েস্ট ডিএসভি (১৯৯৩-১৯৯৬)-এ ক্যাপ্টেন নাথান ব্রিজার চরিত্রে অভিনয়ের জন্য পরিচিত। অলমুভি তাকে "হলিউড অভিনেতাদের মধ্যে অন্যতম স্বনামধন্য" বলে উল্লেখ করে।
শ্রীপর রামনগর দাখিল মাদ্রাসা
শ্রীপুর  রামনগর দাখিল মাদ্রাসা বাগমারা উপজেলার বাসুপাড়া ইউনিয়নের একটি শিক্ষাপ্রতিষ্ঠান।
কিছু কথা
শ্রীপুর রামনগর দাখিল মাদ্রাসাএটি ১৯৮০ সালে যাত্রা শুরু করে। এর ভবনটি তৈরি হয় ১৯৯৯ সালে। এখানে ইবতেদিয়া ও দাখিল বর্তমানে চালু আছে। বছর কয়েক আগে আলিম চালু করা হয়েছিল কিন্তু বেতন না হওয়া পুনরায় দাখিল মাদ্রাসা হিসেবে নামকরণ করা হয়েছে।
অবদান
মরহুম বেশারতুল্লাহ সরদার এটা যাত্রা শুরু ও সরকারি বেতনের জন্য প্রধান কাজ করেন। তিনি এটা ছাড়াও শ্রীপুর রামনগর ডিগ্রী কলেজ, শ্রীপুর রামনগর বিএম কারিগরি কলেজ ও শ্রীপুর রামনগর বালিকা উচ্চ বিদ্যালয় প্রতিষ্ঠা করেন। তিনি বাগমারা বাসুপাড়া ইউনিয়ন পরিষদের সাবেক চেয়ারম্যান ছিলন।
ইতিহাস
মরহুম বেশারতুল্লাহ সরদার সর্বপ্রথম বাঁশের ধাঁরা দিয়ে মাদ্রাসার শিক্ষা কার্যক্রম শুরু করেন। তারপর যখন বেতন হলো প্রতিষ্ঠানটির তখন ধীরে ধীরে এটি ভবনের জন্য সরকার থেকে অনুমোদন পায়।
অবস্থান
বাগমারা উপজেলার বাসুপাড়া ইউনিয়নের সাঁইপাড়া গ্রামে শ্রীপুর রামনগর একটি পাড়া হিসেবে অবস্থিত। কিন্তু এই পাড়ায় মোট চারটি প্রতিষ্ঠান আছে তার মধ্যে শ্রীপুর রামনগর দাখিল মাদ্রাসা উন্নতম।
ক্লাস পরিচলনা
ক্লাস কার্যক্রম পরিচালনা করতে মোট ১১ টি কক্ষ আছে। একটি কম্পিউটার ল্যাব আছে। মোট তিনটি ছোট বড় ভবন আছে।
তথ্যসূত্র
উপজেলা তথ্য বাতায়ন
ইনুকসুক
থাম্ব|কানাডার [[নুনাভুট অঞ্চলের ফক্সি উপদ্বীপের ইনুকসুক]] থাম্ব|কানাডার টরন্টোর পশ্চিমাংশে অন্টারিও হ্রদের তীরে নির্মিত ইনুকসুক
ইনুকসুক (বহুবচনে ইনুকসুইট) বা ইনুকশুক (ᐃᓄᒃᓱᒃ, বহুবচনে ᐃᓄᒃᓱᐃᑦ থেকে; বিকল্পে ইনুইনাকতুন ভাষায় inukhuk, ইনুপিয়াক ভাষায় iñuksuk, আইসল্যান্ডীয় ভাষায় inussuk) হলো পাথরনির্মিত স্থলচিহ্ন বা পাথরস্তুপ, যা উত্তর আমেরিকার সুমেরু অঞ্চলের ইনুইট, ইনুপিয়াট, কালালিট, ইউপিক ও অন্যান্য জনগোষ্ঠী নির্মাণ ও ব্যবহার করেন। উত্তর কানাডা, গ্রিনল্যান্ড ও মার্কিন যুক্তরাষ্ট্রের আলাস্কা অঞ্চলে এগুলো পাওয়া যায়। সুমেরু বৃত্তের উত্তরে অবস্থিত এই সম্পূর্ণ অঞ্চল তুন্দ্রা জীবভৌগোলিক অঞ্চলের অন্তর্ভুক্ত এবং এতে খুব অল্পই প্রাকৃতিক স্থলচিহ্ন দেখতে পাওয়া যায়।
ঐতিহাসিকভাবে পথচালনা, দিকনির্দেশনা, ভ্রমণপথ, মাছ ধরা ও শিকারের জায়গা, ক্যাম্প, পবিত্র ধর্মীয় স্থান, শিকারের জন্য পশুপাখির পথনিয়ন্ত্রক বেষ্টনী, বা খাদ্য সংরক্ষণাগার ইত্যাদি চিহ্নিত করতে ইনুকসুক ব্যবহৃত হয়েছে। উত্তর আলাস্কার ইনুপিয়াট জাতি হত্যার উদ্দেশ্যে সীমানা ঘেরা অঞ্চলে কারিব্যু ঢোকানোর জন্য ইনুকসুইট ব্যবহার করে। আকার ও আকৃতিতে পার্থক্যবিশিষ্ট ইনুকসুইট ইনুইট সংস্কৃতিতে ঐতিহাসিক মূলাবদ্ধ।
ব্যাফিন দ্বীপের ইনুকসুক পয়েন্টে (এনুকসো পয়েন্ট) প্রায় শতাধিক ইনুকসুইট পাওয়া যায়। স্থানটি ১৯৬৯ সালে কানাডার জাতীয় ঐতিহাসিক স্থানের স্বীকৃতি পায়।
নাম
থাম্ব|বাম|কানাডার [[ব্যাফিন দ্বীপ|ব্যাফিন দ্বীপের ফক্সি উপদ্বীপের ইনুকসুইট]]
inuksuk শব্দের অর্থ “যা মানুষের সামর্থ্যে কাজ করে”। শব্দটি inuk (“ব্যক্তি”) এবং -suk (ersatz, “বিকল্প, প্রতিরূপ”) শব্দাংশদ্বয়ের সমন্বয়ে গঠিত। নুনাভিক এবং ব্যাফিন দ্বীপের দক্ষিণাংশে একে inutsuk হিসেবে উচ্চারণ করা হয়। (ভাষাতাত্ত্বিক বিশ্লেষণের জন্য ইনুইট ধনিতত্ত্ব দেখুন।) নুনাভুটের মধ্যাঞ্চলের উপভাষায় এর নাম inuksugaq (বহুবচনে inuksugait), যা ইনুকসুকের সাথে ব্যুৎপত্তিগতভাবে সম্পর্কিত।
ইংরেজি ভাষায় inukshuk বানানটি প্রধানত ব্যবহৃত হলেও, নুনাভুট সরকার এবং ক্রাউন–ইন্ডিজেনাস রিলেশনস অ্যান্ড নর্দার্ন অ্যাফেয়ার্স কানাডার মাধ্যমে কানাডা সরকার ইনুইটদের পছন্দের বানান inuksuk ব্যবহারকে উৎসাহিত করে।
প্রত্নতাত্ত্বিক জাদুঘর ও পোর্ট্রেট গ্যালারী
থাম্ব|right|প্রত্নতাত্ত্বিক জাদুঘর ও গোয়ায় অবস্থিত অ্যাসিসির সেন্ট ফ্রান্সিসের গির্জা
ইনুকসুক
নাম
কুইবেকের উঙ্গাভা উপদ্বীপের থরের হাতুড়ি স্তম্ভকে ইনুকসুক বলে মনে করা হয়।
প্রত্নতাত্ত্বিক জাদুঘর ও পোর্ট্রেট গ্যালারী
প্রত্নতাত্ত্বিক জাদুঘর ও পোর্ট্রেট গ্যালারী ১৯৬৪ সালে স্থাপন করা হয়েছিল এবং ১৯৮১-৮২ সালে পুনর্গঠন করা হয়েছিল। এটি ভারতীয় পুরাতত্ত্ব সর্বেক্ষণ কর্তৃক পরিচালিত এবং এটি পূর্বতন পর্তুগিজ উপনিবেশের রাজধানী পুরাতন গোয়ায় অবস্থিত যা এক সময়কার ঐতিহাসিক  শহর এবং বর্তমানে প্রচুর সংখ্যক পর্যটক আকর্ষণ করে।
ইনুকসুক
আধুনিক ব্যবহার
থাম্ব|ডান|[[নুনাভুটের পতাকায় একটি ইনুকসুক চিত্রায়িত]]
প্রত্নতাত্ত্বিক জাদুঘর ও পোর্ট্রেট গ্যালারী
অবস্থান
জাদুঘর এবং গ্যালারীটি অ্যাসিসির সেন্ট ফ্রান্সিসের কনভেন্ট ও গির্জার কনভেন্ট বিভাগে অবস্থিত।
ইনুকসুক
আধুনিক ব্যবহার
ইনুকসুইট ইনুইট সংস্কৃতির প্রতীক হিসেবে ব্যবহৃত হয়। ইনুকসুক কানাডার কানাডার অধীনস্থ অঞ্চল নুনাভুটের পতাকা এবং কোট অব আর্মস এবং নুনাটসিয়াভুটের পতাকার কেন্দ্রীয় বস্তু। ইক্যালুইটের ইনুকসুক উচ্চ বিদ্যালয় এই ইনুকসুকের নামে নামকৃত।
ইনুঙ্গুয়াকসহ ইনুকসুক মূলধারায় কানাডার জাতীয় প্রতীক হিসেবে ক্রমেই জনপ্রিয় হয়ে উঠছে। ১৯৯৯ সালে ইনুকসুককে কানাডার কুইবেক, অন্টারিও, নুনাভিক ও নুনাভুট প্রদেশ এবং গ্রিনল্যান্ড, অস্ট্রিয়া, ডেনমার্ক ও নরওয়েতে আর্বসের আন্তর্জাতিক সুমেরু শিল্প ও সঙ্গীত প্রকল্পের নাম হিসেবে ঘোষণা করা হয়।
প্রত্নতাত্ত্বিক জাদুঘর ও পোর্ট্রেট গ্যালারী
প্রদর্শনী
প্রদর্শনীতে থাকা জিনিসগুলি আটটি গ্যালারির অংশ হিসাবে অন্তর্ভুক্ত হয়েছে, যা গোয়ায় পর্তুগিজ শাসন এবং গোয়ার  প্রাক-ইতিহাস এবং প্রাথমিক ইতিহাস বর্ণনা করে। মধ্যযুগের পরের দিকের ইতিহাসও নিপুণভাবে দেখানো হয়েছে। ঔপনিবেশিক গোয়ার গভর্নর এবং ভাইসরয়দেরও প্রতিকৃতি রয়েছে।
ইনুকসুক
আধুনিক ব্যবহার
২০০৫ সালের ১৩ জুলাই কানাডার সেনা সদস্যরা হ্যানস দ্বীপে একটি ইনুকসুক নির্মাণ করে সেখানে একটি ফলক স্থাপন করেন এবং কানাডার জাতীয় পতাকা উত্তোলন করেন। সুমেরু অঞ্চলের এই দ্বীপটি নিয়ে কানাডার সাথে ডেনমার্কের দীর্ঘদিনের বিবাদ রয়েছে। এছাড়ার দেশটির বিভিন্ন স্থানে, বিশেষ করে বিভিন্ন পর্যটক আকর্ষণস্থলের প্রতীকী প্রবেশদ্বার হিসেবে ইনুকসুক নির্মাণ করা হয়েছে। টরন্টোয় অন্টারিও হ্রদের পাশে লম্বা এমনই একটি ইনুকসুক নির্মাণ করা হয়েছে। ব্যাটারি পার্কে অবস্থিত এই ইনুকসুকটি ২০০২ সালের জুলাই মাসে টরন্টোতে অনুষ্ঠিত বিশ্ব যুব দিবস ২০০২-এর স্মারক হিসেবে এখনও বিদ্যমান।
প্রত্নতাত্ত্বিক জাদুঘর ও পোর্ট্রেট গ্যালারী
প্রদর্শনী
এগুলির পাশাপাশি রয়েছে ডাকটিকিট, কাঠের ভাস্কর্য, স্তম্ভ এবং অন্যান্য সামগ্রী৷ প্রদর্শনীতে কৃত্রিম এবং প্রাকৃতিক আলো ব্যবহৃত হয়েছে। পর্তুগিজ মহাকাব্য কবি লুইস ভাজ ডি ক্যামোয়েসের আসলের চেয়ে বড় মূর্তি এখানে বিশেষভাবে লক্ষণীয়। এছাড়াও হিরো পাথর, সতী পাথর, ফারসি এবং আরবি শিলালিপি, পর্তুগিজ অস্ত্র (রাইফেল, তরোয়াল, খঞ্জক) রয়েছে। ভিডিও প্রদর্শনীও দর্শকদের জন্য উপলভ্য এবং এখানে একটি প্রকাশনা বিক্রয়কেন্দ্রও রয়েছে৷
ইনুকসুক
আধুনিক ব্যবহার
ইনুঙ্গুয়াক ২০১০ শীতকালীন অলিম্পিকের লোগো হিসেবে ব্যবহার করা হয়। ভ্যানকুভারের শিল্পী এলিনা রিভেরা ম্যাকগ্রেগর এই লোগোর নকশা করেছিলেন। লোগোতে ইনুঙ্গুয়াকের ব্যবহার নিয়ে ব্রিটিশ কলাম্বিয়ার প্রথম জাতি এবং ইনুইটদের মধ্যে বিতর্ক দেখা দেয়। এর নকশা নিয়ে প্রশ্ন তোলা হলেও এটি ভ্যানকুভারের ইংলিশ বেতে অবস্থিত অ্যালভিন কানাকের ১৯৮৬ সালে নির্মিত ইনুকশুককে উপলক্ষ করে আঁকা হয়েছিল বলে মনে করা হয়। বন্ধুত্ব এবং পৃথিবীকে স্বাগত জানানোই ছিল ইংলিশ বের প্রস্তর কাঠামো এবং ২০১০ শীতকালীন অলিম্পিক লোগো উভয়ের উদ্দেশ্য।
থাম্ব|বাম|২০১০ শীতকালীন অলিম্পিকের “ইলানাক দ্য ইনুকশুক” লোগো উন্মোচন অনুষ্ঠান, ২৪ এপ্রিল ২০০৫
২০১০ শীতকালীন অলিম্পিকের লোগো এবং বিশ্বজুড়ে ইনুকসুইটের নির্মাণ এদের পরিচিতি বৃদ্ধি করেছে। সুমেরু অঞ্চলের বাইরে কানাডা সরকার সম্পূর্ণ অথবা আংশিক নিজ অর্থায়নে পাঁচটি প্রকৃত ইনুকসুইট দান করেছে। এগুলো যথাক্রমে অস্ট্রেলিয়ার ব্রিসবেন, মেক্সিকোর মন্টেরেই, নরওয়ের অসলো, মার্কিন যুক্তরাষ্ট্রের ওয়াশিংটন, ডি.সি. এবং গুয়াতেমালার গুয়াতেমালা সিটিতে অবস্থিত।
থাম্ব|মেক্সিকোতে নিযুক্ত কানাডার রাষ্ট্রদূত এবং [[নুয়েভো লিওন|নুয়েভো লিওনের গভর্নর মেক্সিকোর মন্টেরেই ইনুকসুক উদ্বোধন করেন।]]
২০০৭ সালের অক্টোবর মাসে মেক্সিকোর মন্টেরেইয়ে কানাডা সরকার একটি ইনুকসুক দান করে। ইনুভিয়ালুইট শিল্পী বিল নাসোগালুয়াক এটি নির্মাণ করেন। উত্তরাঞ্চলীয় প্রদেশ নুয়েভো লিওনে কানাডার চেম্বার অব কমার্সের মন্টেরেই শাখার দশম বছর পূর্তিতে মেক্সিকোর কানাডীয় চেম্বার অব কমার্স এবং কানাডা সরকার এটি উপহার হিসেবে দান করেন। ইনুকসুকটি সান্তা লুসিয়া রিভারওয়াকের পাশে অবস্থিত। টাক্‌টইয়াক্‌টাকের অধিবাসী নাসোগালুয়াক এটি নির্মাণের জন্য মন্টেরেইয়ের স্থানীয় কোয়ারি থেকে পাথর সংগ্রহ করেন। এই ভাস্কর্যে ব্যবহারের জন্য শিল্পী কানাডার দুই প্রান্ত (একটি উচ্চ সুমেরু অঞ্চল এবং অপরটি শিল্পীর নিজের শহর টরন্টো) থেকে দুইটি পাথর নিয়ে যান। এই দুইটি পাথর একসাথে ইনুকসুকের মূল অংশ গঠন করে।
ইনুকসুক সামিট অব দি আমেরিকাসের প্রতীক হিসেবেও ব্যবহৃত হয়েছে। কারণ, ইনুকসুক “সাধারণ উদ্দেশ্যের দিকে... পথনির্দেশনা এবং ঐক্য” নির্দেশ করে।
কানাডাব্যাপী বিভিন্ন পার্কের কর্তৃপক্ষ নিয়মিতভাবে হাইকার ও ক্যাম্পারদের তৈরি ইনুকসুক ভাঙার কাজ করে। অন্যথায়, তা পার্কে ঘুরতে আসা অন্য হাইকারদের জন্য পার্কের নির্দেশক পাথর এবং হাইকিং পথ সম্পর্কে বিভ্রান্তি তৈরি করতে পারে। এই পার্কগুলোতে ইনুকসুক তৈরির প্রবণতা এত গুরুতর হয়ে দেখা দিয়েছে যে, ২০০৭ সালে অন্টারিওর জর্জিয়ান উপসাগরের উত্তর তীরে অবস্থিত কিলারনি প্রাদেশিক পার্ক কর্তৃপক্ষ আগন্তুকদের ইনুকসুক না বানানোর নির্দেশনা জারি করে।
উত্তর অন্টারিওসহ ট্রান্স-কানাডীয় মহাসড়কের পাশে বেশ অনেকগুলো ইনুকসুইট নির্মাণ করা হয়েছে। ২০১০ সালে সাডবারির নর্দার্ন লাইফ পত্রিকার সাংবাদিক সাডবারি থেকে প্যারি সাউন্ড পর্যন্ত অন্টারিও মহাসড়ক ৬৯ বরাবর ৯৩টি ইনুকসুইট গণনা করেন। এই সাংবাদিক এই সড়কে দুইটি ইনুকসুইট নির্মাণকারী ব্যক্তিকে শনাক্ত করতে সক্ষম হন।
২০১৫ সালে অন্টারিওর হ্যামিল্টনের এক দল নারী নিখোঁজ ও নিহত আদিবাসী নারীদের স্মৃতিতে এবং সরকারের দৃষ্টি আকর্ষণের জন্য চেডক রেললাইন বরাবর ১,১৮১টি ইনুকসুইট নির্মাণ করে। এটি কানাডাব্যাপী ইনুকসুক ব্যবহার করে করা অনেকগুলো আন্দোলনের অন্যতম। সেই বছর কানাডার নবনির্মিত সরকার পরবর্তীতে জাতীয়ভাবে এই সংক্রান্ত জিজ্ঞাসাবাদ সম্পন্ন করে।
গিনেস বিশ্ব রেকর্ড অনুযায়ী সবচেয়ে লম্বা ইনুকসুক কানাডার অন্টারিওর শমবার্গে অবস্থিত। ২০০৭ সালে নির্মিত ইনুকসুকটি লম্বা।
রোম সন্ধির ২০ বছর পূর্তি উপলক্ষে আন্তর্জাতিক ফৌজদারি আদালতের (আইসিসি) প্রতি কানাডার সমর্থন প্রকাশের জন্য এবং প্রথম জাতিসমূহের সাথে সমঝোতায় কানাডার প্রতিশ্রুতির স্মারক হিসেবে কানাডীয় আইনমন্ত্রী ও অ্যাটর্নি জেনারেল জোডি উইলসন-রেবুল্ড ২০১৮ সালের ৭ মার্চ আন্তর্জাতিক ফৌজদারি আদালতকে একটি ইনুকসুক উপহার হিসেবে দান করেন। তিনি এবং আন্তর্জাতিক ফৌজদারি আদালতের প্রধান বিচারক সিলভিয়া ফের্নান্দেজ দে গুর্মেন্দি হেগে আদালত প্রাঙ্গণে ইনুকসুকটির উদ্বোধন করেন।
জনপ্রিয় সংস্কৃতিতে
কানাডার রক ব্যান্ড রাশ ১৯৯৬ সালে তাদের অ্যালবাম টেস্ট ফর ইকো-এর প্রচ্ছদে ইনুকসুককে চিত্রায়িত করে।
বানিয়াজুড়ী ইউনিয়ন
বানিয়াজুড়ী বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
প্রশাসনিক কাঠামো
বানিয়াজুড়ী ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এটি মানিকগঞ্জ এর কেন্দ্রে অবস্থিত | এ ইউনিয়নের প্রশাসনিক কার্যক্রম ঘিওর উপজেলার আওতাধীন
শিক্ষা
বানিয়াজুরী ইউনিয়ন স্কুল এন্ড কলেজ
অবিরাম জ্বর
উদাহরণ
অবিরাম জ্বরের উদাহরণ নিম্নরূপ।
ব্যবস্থাপনা
জ্বর এবং শরীরের ব্যথার জন্য অ্যান্টিপাইরেটিক ব্যবহার করা হয়। সংক্রামক রোগের ক্ষেত্রে এবং সংক্রামক এন্ডোকার্ডাইটিসের ক্ষেত্রে অ্যান্টিবায়োটিক ব্যবহার করা হয়, অ্যান্টিবায়োটিক ছাড়াও কার্ডিয়াক ভালভ প্রোস্থেসিস এবং মাইট্রাল ভালভ প্রতিস্থাপন সার্জারি করা হয়।
মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ
মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ বাংলাদেশের ময়মনসিংহ বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। ময়মনসিংহ, জামালপুর, শেরপুর ও নেত্রকোণা জেলার বোর্ডের অন্তর্ভুক্ত। এটি সাধারণ শিক্ষা বোর্ডের মধ্যে ৯ম এবং সব মিলিয়ে ১১তম।
গঠন
২০১৫ সালের ১৩ অক্টোবর ময়মনসিংহ বিভাগ ঘোষণা করা হয়। তারপর থেকে ময়মনসিংহ শিক্ষা বোর্ড প্রতিষ্ঠার কাজ শুরু হয়। ২০১৬ সালের ২২ ফেব্রুয়ারি ময়মনসিংহ বিভাগীয় কমিশনার জি এম সালেহ উদ্দিন শিক্ষা মন্ত্রণালয়ের সচিব বরাবর লিখিত চিঠি পাঠান। পরে আগস্টের মাঝামাঝি সরকার ময়মনসিংহে নতুন শিক্ষা বোর্ড স্থাপনের নীতিগত সিদ্ধান্ত নিয়ে এর যৌক্তিকতা যাচাইয়ে সাত সদস্যের একটি কমিটি গঠন করে। কমিটির মতামতের ভিত্তিতে ময়মনসিংহে নতুন শিক্ষা বোর্ড স্থাপনে প্রধানমন্ত্রীর কাছে মন্ত্রণালয় প্রস্তাব পাঠালে প্রধানমন্ত্রী শেখ হাসিনা তা অনুমোদন করেন। ২৮ আগস্ট ২০১৭ সালে ময়মনসিংহ শিক্ষা বোর্ড গঠনের প্রজ্ঞাপন জারি করে শিক্ষা মন্ত্রণালয়।
উল্লেখযোগ্য শিক্ষা প্রতিষ্ঠান
কলেজঃ-
স্কুলঃ-
এডিটা আব্দিস্কি
এডিটা আব্দিস্কি (জন্ম ১৪ই নভেম্বর, ১৯৮৪) একজন সুইস পপ গায়িকা । তিনি ২০১০ সালের নভেম্বরে জার্মান এক্স ফ্যাক্টর শো এর প্রথম সিরিজ জিতে খ্যাতি অর্জন করেন।
প্রথম জীবন
আব্দিস্কির বাবা মেসিডোনিয়ান আলবেনিয় এবং মা মন্টেনেগ্রিন আলবেনিইয়ান ছিলেন। তার তিন ছোট ভাইবোনের সাথে তিনি বার্নে তার শৈশব অতিবাহিত করেন এবং সেখানে প্রাথমিক ও মাধ্যমিক শিক্ষা সম্পন্ন করেন। তার বাবা ১৯৯৯ সালে ক্যান্সারে আক্রান্ত হইয়ে মারা যান। এগারো বছর বয়সে আব্দিস্কি তার প্রথম স্কুল ব্যান্ডের অংশ হন এবং তেরো বছর বয়সে গান রচনা শুরু করেন। স্কুল ছাড়ার পর, তাকে যোগ্যতাসম্পন্ন অফিস কর্মচারী হিসেবে প্রশিক্ষণ দেওয়া হয়েছিল, কিন্তু তিনি পেশাদার গায়িকা ঙ্ঘতে চেয়েছিলেন, আব্দিস্কি তার মায়ের ইচ্ছার বিরুদ্ধে বার্নের সুইস মিউজিকাল অ্যাকাডেমিতে যোগদান করেন, যিনি তার সম্পর্কে সন্দেহ করেছিলেন মেয়েটির উচ্চাকাঙ্ক্ষা, ২০০২ সালে আব্দিস্কি বাড়ি ছেড়ে যায় এবং মেয়েদের ফ্ল্যাট-শেয়ারিং কমিউনিটিতে যোগদান করে করে। তার একাডেমিক প্রশিক্ষণ চালিয়ে যাওার জন্য তিনি আশপাশে কাজ নিতে বাধ্য হন।
২০০২-২০০৯: কর্মজীবন শুরু
২০০২ সালে একজন প্রযোজক আব্দিস্কি ও তার স্কুলের বান্ধবীকে ভেনেসা টানক্রেডিকে মুনডার্ট এল্যোবামে কাজ করার প্রস্তাব দেন। এটি ছিল সুইস জার্মান উপভাষার গানের একটি সংগ্রহ। মুনডার্ট ভাষাইয় দক্ষতা না থাকার পরও তিনি কাজটি করার প্রস্তাব গ্রহণ করেছিলেন এবং পরবর্তী দুই বছর জুড়ে তারা থমাস ফ্যাসলার এবং বেন মুহলেথলারের সাথে কাজ করেছিলেন যাভ্যানেসেডিতার প্রথম এলবাম ছিল ।
ইতোমধ্যে, আব্দিস্কিকে সুইস পপ-রক ব্যান্ড লুনিকের সমর্থক হিসেবে অভিনয় করেছিলেন এবং তার প্রথম অ্যালবাম ওয়েলকাম মাই মাই এয়ারলাইন (২০০৫) এর সংগীত শিল্পী সান্তিয়াগো কর্টেজের সাথে কাজ করেছিলেন। "ডোন্ট লিভ মি," গানটি আব্দিস্কি গেয়েছেন এবং লিখেছেন।
২০০৬ সালে মুভি রেকর্ডিংয়ের সাথে ভেনেসেডিতার চুক্তি স্বাক্ষর করার পর, অ্যালবাম জেড ডেবু (" দি ডেবট ") মুক্তি পায়। তার "ওয়েন ইগ ওসস্ত" সুইস সিঙ্গেলস চার্টের শীর্ষ পঞ্চাশে যায়গা পায়।
২০১০: এক্স ফ্যাক্টর
২০১০ সালে এক্স ফ্যাক্টরের প্রথম সিরিজের জন্য অডিশন করেছিলেন, এবং জোস স্টোন এর " টেল মে" বাট ইট "গানটি গেয়েছিলেন।
কালোনাক হাঙ্গর
কালোনাক হাঙর (Blacknose shark; দ্বিপদ নাম : Carcharhinus acronotus ) রেকিয়েম হাঙ্গরদের একটি প্রজাতি। এটি কারকারিনিডি (Carcharhinidae) গোত্রের অন্তর্গত। সাধারণত পশ্চিম আটলান্টিক মহাসাগরের গ্রীষ্মমন্ডলীয় এবং উপ-গ্রীষ্মমন্ডলীয় এলাকায় এদেরকে দেখা যায়। এই প্রজাতির অপ্রাপ্তবয়স্করা সাধারণত উপকূলবর্তী ঘাস, বালি, বা পাথরকুঁচিতে এবং প্রাপ্তবয়স্করা গভীর জলে বসবাস করতে পছন্দ করে। একটি ছোট হাঙ্গর সাধারণত ১.৩ মিটারের (৪.১ ফুট) মত লম্বা হয়।
এদের খাবারের তালিকায় বড় অংশ জুড়ে রয়েছে মাঝারি আকারের মাছ ও মলাস্ক। কারকারিনিডি গোত্রের অন্য সব সদস্যদের মত কালোনাক হাঙ্গরও সরাসরি প্রসব করে। স্ত্রী হাঙ্গর দুই থেকে তিন বছরের মধ্যে বয়ঃপ্রাপ্ত হয়। বসন্ত কালে বা গ্রীষ্মের প্রথম দিকে বাচ্চা দেয়। এদের গর্ভধারনকাল সাধারণত এগারো মাস।
শ্রেণীবিন্যাস
thumb|upright=1.2|left|কালোনাক হাঙর ও তার উপরের পাটির একটি দাঁত (অঙ্কিত চিত্র) - তীরচিহ্ন আর আনুভূমিক রেখাগুলো দিয়ে এর সনাক্তকরণ বৈশিষ্ট্যগুলো নির্দেশ করা হয়েছে।
১৮৬০ সালে কিউবার প্রাকৃতিকবিদ ফেলিপে পোই তার মেমোরিয়াস সোব্রে লা হিস্টোরিয়া নাতুরাল দে লা ইস্লা দে কুবা বইয়ে Squalus acronotus হিসেবে প্রথম কালোনাক হাঙ্গরের বর্ণনা উল্লেখ করেন। পরে তিনি প্রজাতিটিকে কারকারিনাস (Carcharhinus) গণের অন্তর্ভুক্ত করেন। এর আদর্শ নমুনাটি একটি পুরুষ ও এটি কিউবার সমুদ্রতীর থেকে সংগ্রহ করা হয়েছে। দৈর্ঘ্যে এটি ছিল ৯৮ সেন্টিমিটার (৩.২ ফুট) লম্বা।
কিন্তু ওই একই বছর এই নাম পরিবর্তিত করে Carcharhinus acronotus নাম রাখা হয়। এখন পর্যন্ত এ নামটিই প্রচলিত রয়েছে। Carcharhinus শব্দটি এসেছে গ্রিক "karcharos"যার অর্থ তীক্ষ্ণ এবং "rhinos" যার অর্থ নাক। ইংরেজি ভাষাভাষী দেশ জুড়ে একে Blacknose shark নামে ডাকা হয়।
অন্য যেসব নামে এদের ডাকা হয়: cação (পর্তুগীজ), cazon AMARILLO (স্প্যানিশ), hanagurozame (জাপানি), lombo-preto (স্প্যানিশ), requin nez noir (ফরাসি), sarda (স্প্যানিশ), tiburon AMARILLO (স্প্যানিশ), এবং zwartsnuithaai (ডাচ)।
বিচরণস্থল
কালোনাক হাঙ্গরের প্রধান বিচরণক্ষেত্র পশ্চিম আটলান্টিক মহাসাগর ও উত্তর ক্যারোলিনা (যুক্তরাষ্ট্র)। দক্ষিণ ক্যারিবিয়ান সাগর, বাহামা, এবং মেক্সিকো উপসাগর সহ দক্ষিণ ব্রাজিলেও এদের দেখতে পাওয়া যায়। এছাড়া এ হাঙ্গর উপকূলবর্তী গ্রীষ্মমন্ডলীয় এবং উষ্ণ পশ্চিম আটলান্টিক মহাসাগরের নাতিশীতোষ্ণ জলের মধ্যে বিচরণ করে। উপকূলবর্তী একটি প্রজাতি হিসাবে এরা প্রবালপ্রাচীরের মধ্যে ঘুরে বেড়ায় ও শিকার করে।
জীববিজ্ঞান
কালো নাক হাঙ্গর ধূসর রংয়ের হয় এদের দ্বিতীয় পৃষ্ঠীয় পাখনা এবং এদের পৃষ্ঠদেশীয় লেজের উপর সবুজাভ ধূসর রংয়ের টিপ থাকে। এই হাঙ্গরের আর একটা বিষয় জানা যায় এর নাম থেকে। এর নাকে কালো ও ধূসর রংয়ের একটা টিপ থাকে যার কারণে এই কালোনাক হাঙ্গর সহজেই চেনা যায়। কালোনাক হাঙ্গরের উপরের চোয়াল ১২-১৩ সারি দাঁত আছে এবং নিচের চোয়ালে ১১-১২ সারি দাঁত আছে।
একটি পূর্ণাকারপ্রাপ্ত কালোনাক হাঙ্গরের গড় দৈর্ঘ্য প্রায় ৪.১ ফুট (১২৫ সেমি)। তবে এটি ৪.৬ ফুট (১৪০ সেমি) পর্যন্ত সর্বোচ্চ বাড়তে পারে। ভৌগোলিক অবস্থানে নারী কালোনাক হাঙ্গর বাচে ১০-১৬ বছর এবং পুরুষ বাচে ৪.৫-৯ বছর। একটি সাম্প্রতিক গবেষণায় দেখা গেছে মেক্সিকো উপসাগরের নারী হাঙ্গর সর্বোচ্চ বাচে ১১.৫ বছর ও পুরুষ হাঙ্গর বাচে ৯.৫ বছর। সঠিক আকারের হাঙ্গর সাধারণত ২২ পাউন্ড (১০ কেজি) হয়ে থাকে। এদের খাবার তালিকায় আছে নানা রকমের ছোট মাছ। যেমন- pinfish, croakers, porgies, anchovies anchovies, spiny boxfishes, and porcupine fish । তবে এরা অনেক সময় অক্টোপাসও খায়।
প্রজনন
মে/জুন মাসের প্রথম দিকে এরা প্রজনন শুরু করে। এই সময়ে নারী-পুরুষ জোড়া মিলিতো হয়। এদের গর্ভকালীন সময়সীমার মেয়াদ ১০-১১ মাস। বর্তমানে এ হাঙ্গর নর্থওয়েস্টার্ন আটলান্টিক এবং মেক্সিকো উপসাগরে মধ্যে দুটি পৃথক প্রজনন স্থানে প্রজনন করতে আসে। নারী হাঙ্গর একবারে ৩-৬ টি বাচ্চা দেয় কিন্তু স্বাভাবিক সংখ্যা হল ৪ টি। জন্মের সময় তরুণ হাঙ্গরের দৈর্ঘ্য হয় ১৭-২০ ইঞ্চি (৪৩-৫১ সেমি)। সাউথ ক্যারোলিনা (যুক্তরাষ্ট্র) এই হাঙ্গরের নার্সারী এলাকা হিসাবে পরিচিত।
বিপদ
এই ছোট হাঙ্গর মানুষের উপর খুব বেশি বিপদের কারণ না। এখনো এমন কোনো রিপোর্ট পাওয়া যায়নি যেখানে কালোনাক হাঙ্গর কোনো মানুষের উপর হামলা চালিয়েছে। তবে মানুষের মুখোমুখি হলে অনেক সময় এরা হুমকি দেয়। মানুষের উচিত এদের এড়িয়ে চলা।
গুরত্ব
এই হাঙ্গর জেলেরা ধরে থাকে, কারণ অনেক দেশেই এর ফিন বা পাখনা খাওয়া হয়। তাই মানুষের কাছে এটি একটি শিকারযোগ্য মাছ। এমন অনেক বাজার আছে যেখানে এই মাছের খুবই চাহিদা।
সংরক্ষণ
কালোনাক হাঙ্গর বর্তমানে ওয়ার্ল্ড কনসারভেশন ইউনিয়ন (IUCN) এর বিপন্ন ও হুমকির ভেতর থাকা হাঙ্গরের ভিতরে আছে। এর কারণ হল এই মাছের শিকার করা। IUCN এই মাছ সংরক্ষণের নীতি নিয়েছে। যারা এই মাছ শিকারের সাথে জড়িত আছে তাদেরও একাজে এগিয়ে আসতে হবে।
পেড্রো মাডরুগা
পেড্রো আলভারেজ ডে সৌতোমেইওর, কাউন্ট অফ কামিনহা (১৪৩০-১৪৮৬ খ্রি.), পেড্রো মাডরুগা নামেই সমধিক পরিচিত, গ্যালিসিয়ার ইতিহাসে একজন উল্লেখযোগ্য চরিত্র এবং ইউরোপীয় নাইটের উৎকৃষ্ট উদাহরণ।
একটি ধারণা প্রচলিত আছে যে ক্রিস্টোফার কলম্বাস এবং পেড্রো একই ব্যক্তি। ১৪৮৬ সালে পেড্রোর মৃত্যু সংবাদ তার প্রাক্তন শত্রুর প্রচারিত গুজব বলে ধারণা করা হয়। নথি থেকে প্রাপ্ত তথ্যে জানা যায় পেড্রো ১৪৮৬ সালের পরেও জীবিত ছিলেন এবং কলম্বাসের পুত্র ও পেড্রোর পুত্র একই ব্যক্তি।
জীবনী
পেড্রো মাডরুগা ১৪৩০ খ্রিষ্টাব্দে ক্যাস্টিলের পন্টেভেড্রো নামক স্থানে জন্মগ্রহণ করেন। তার বাবার নাম ফারনান ইয়ানেজ ডে সৌতোমেইওর এবং মাতার নাম কনস্টাঙ্কা গোঙ্কালভস। তিনি ১৪৮৬ সালে ক্যাস্টিলের আলবা ডে টরমেসে মৃত্যুবরণ করেন।
কনভার্সন থেরাপি
কনভার্সন থেরাপি হচ্ছে একপ্রকার অপবিজ্ঞানের চর্চা যার মাধ্যমে ব্যক্তির সমকামিতা অথবা উভমকামিতা নামক যৌন অভিমুখিতা থেকে বিষমকামী যৌন অভিমুখিতায় পরিবর্তনের চেষ্টা করা হয়। যার যৌন অভিমুখিতা পরিবর্তনের জন্য এই চর্চা করা হবে, সেই চর্চায় তাকে নানাবিধ ধর্মীয় ও মনস্তাত্ত্বিক চাপের মধ্যে নিয়ে যাওয়া হয়। এমন কোনো নির্ভরযোগ্য প্রমাণ নেই, যা থেকে বলা যেতে পারে, যৌন অভিমুখিতা পরিবর্তনশীল এবং চিকিৎসা শাস্ত্রীয় বই গুলো সতর্ক করেছে যে, এই ধরনের চর্চা একইসাথে অকার্যকর ও গুরুতরভাবে ক্ষতিকর। তা সত্ত্বেও এর প্রবক্তা ও এর সমর্থনকারীরা কল্পিত প্রতিবেদনের ভিত্তিতে দাবী করেছেন, এই চর্চার ফলে কেও কেও আসলেই বিষমকামীতে পরিবর্তিত হয়। যুক্তরাষ্ট্র ও যুক্তরাজ্যের চিকিৎসাশাস্ত্রীয়, বিজ্ঞানভিত্তিক সরকারী সংস্থা ও যুক্তরাষ্ট এই ধরনের থেরাপির উপর উদ্বেগ প্রকাশ করেছেন।     এশিয়া, ইউরোপ ও আমেরিকার কিছু স্থানের বিচার ব্যবস্থায় এই থেরাপির বিরুদ্ধে আইন পাস করা হয়েছে।
মার্কিন মনস্তাত্ত্বিক সংগঠন (এপিএ); সমকামিতা মানসিক রোগ- এমন অনুমানের ভিত্তিতে সমকামিতার চিকিৎসার বিরোধিতা করেছে এবং ব্যাখ্যা করেছে সমকামিতার চিকিৎসা করা নৈতিকতাবর্হিত কর্মকাণ্ড। এটি আরো বলেছে যে, পুরুষ ও নারী সমকামীদের এভাবে বিষমকামীতে পরিণত করার জন্য কনভার্সন থেরাপির প্রয়োগ; প্রকৃত বিজ্ঞানের সাথে সাংঘর্ষিক। এর প্রয়োগে ব্যক্তির ক্ষতি হতে পারে। যুক্তরাষ্ট্রের সার্জন জেনারেল ডেভিড স্যাচার ২০০১ সালে একটি প্রতিবেদনে বলেন, এমন কোনো তত্ত্ব নেই যা থেকে বলা যায় যৌন  পরিবর্তন করা যেতে পারে।
আধুনিক সময়ের ধর্মীয় কট্টোরবাদী গ্রুপগুলো সমকামিতাকে রোগ বলার চেয়ে এর থেরাপি দেওয়ার প্রতিই ধর্মীয় ন্যায্যতা দেয়।
ইতিহাস
কনভার্সন থেরাপির ইতিহাস সম্প্রসারিতভাবে তিন কল্পে বিভক্ত। একটি হলো ফ্রয়েডীয় যুগের প্রথমার্ধে, যেখানে কনভার্সন থেরাপি মুলধারায় সংযুক্ত হয়ে যায়। যেখানে ভাবা হত, যৌনতার জন্য মানসিক স্বাস্থ্যই মুলত দায়ী। এবং আরেকটি হলো স্টোনওয়াল যুগের পরবর্তী সময়; যেখানে মুলধারার চিকিৎসা পেশা কনভার্সন থেরাপিকে বাতিল করে দেয়।
মনবিশ্লেষৈনিক ইতিহাসের প্রথমার্ধে বিশ্লেষণকারী এটা মেনে নিয়েছিলেন যে, কিছু কিছু ক্ষেত্রে সমকামিতা কিছু কিছু ক্ষেত্রে ঠিক রোগ নয়। কিন্তু যে নৈতিক প্রশ্নটা তাদের সামনে এসে হাজির হয়েছিল, তা হলো আলোচনা করলে, যৌন অভিমুখিতা কী পরিবর্তন করা যায়? ১৯২০ সালে বিশ্লেষণকারীরা অনুমান করেছেন যে, সমকামিতা এক প্রকার রোগ এবং তা ভালো করার চেষ্টা করাটাই যথার্থ, যদিও মনোবিশ্লেষনকারীদের বক্তব্য ছিল, সমকামীদের যৌন অভিমুখিতা পরিবর্তন করতে চাওয়া বৃহৎ পরিসরে ঝুকিঁপূর্ণ